Самара өлкәсендә Татарстан киносы көннәре узды (ФОТО)

	Шушы көннәрдә Самара өлкәсенең Тольятти, Самара шәһәрләре, Камышлы, Гали авыллары тамашачыларына «Сөмбел» һәм «Әпипә» тулы метражлы фильмнары тәкъдим ителде.	 “Матбугат.ру”га билгеле булганча, әлеге чараларда Татарстан Республикасының халык артисты, «Әпипә» фильмы композиторы Вил Усманов, Кәрим Тинчурин театры артисты, «Әпипә» музыкаль комедиясендә төп рольне башкаручы Резеда Сәлахова һәм «Татаркино» вәкиле Эльмира Бәйрәмов катнашты.

Кунаклар Татарстан Республикасында милли кинематографның үсеше турында сөйләде, аның төп проблемаларына һәм аларны хәл итү юлларына кагылды, шулай ук Самара өлкәсендә Татарстан киносы көннәрен оештыручыларга рәхмәтен белдерде.

Самара өлкәсенең «Туган тел» татар җәмгыяте директоры Гүзәл Рамазанова үз чыгышында Россиянең төрле төбәкләреннән кинематографистлар белән хезмәттәшлек итүнең мөһимлеген ассызыклады.      
	---	
Татаркино

	№ --- | 29.09.2021	


